## Odluka o izmjenama Odluke o dodjeli koncesije društvu Kustura d.o.o., Zagreb, za zahvaćanje pitke vode radi prodaje na tržištu

### NN 50/2014 (23.4.2014.), Odluka o izmjenama Odluke o dodjeli koncesije društvu Kustura d.o.o., Zagreb, za zahvaćanje pitke vode radi prodaje na tržištu

VLADA REPUBLIKE HRVATSKE

956

Na temelju članka 175. točke 2. Zakona o vodama (»Narodne novine«, br. 153/2009, 63/2011, 130/2011, 56/2013 i 14/2014), Vlada Republike Hrvatske je na sjednici održanoj 17. travnja 2014. godine donijela

ODLUKU

O IZMJENAMA ODLUKE O DODJELI KONCESIJE DRUŠTVU KUSTURA d.o.o., ZAGREB, ZA ZAHVAĆANJE PITKE VODE RADI PRODAJE NA TRŽIŠTU

I.

U Odluci o dodjeli koncesije društvu Kustura d.o.o., Zagreb, za zahvaćanje pitke vode radi prodaje na tržištu (»Narodne novine«, br. 76/2009, 94/2010 i 116/2011), naziv Odluke mijenja se i glasi:

»Odluka o davanju koncesije društvu Kustura d.o.o., Zagreb, za zahvaćanje voda namijenjenih za ljudsku potrošnju radi stavljanja na tržište u izvornom obliku, u bocama ili drugoj ambalaži«.

II.

U cijelom tekstu Odluke riječi: »Korisnik koncesije« zamjenjuju se riječju: »Koncesionar«, u odgovarajućem padežu.

III.

Točka I. mijenja se i glasi:

»Vlada Republike Hrvatske (u daljnjem tekstu: Davatelj koncesije) daje koncesiju za zahvaćanje voda namijenjenih za ljudsku potrošnju radi stavljanja na tržište u izvornom obliku, u bocama ili drugoj ambalaži, društvu Kustura d.o.o., Svetošimunska cesta 84, Zagreb, MBS: 080325241, OIB: 73269261236 (u daljnjem tekstu: Koncesionar).«.

IV.

Točka II. mijenja se i glasi:

»Koncesionaru se daje koncesija za zahvaćanje voda namijenjenih za ljudsku potrošnju radi stavljanja na tržište u izvornom obliku, u bocama ili drugoj ambalaži, iz izvorišta Goda – 1, koje se nalazi na k.č.br. 1783/1, k.o. Ličko Lešće, a koja je u vlasništvu društva Kustura d.o.o., Svetošimunska cesta 84, Zagreb. Koncesionar će zahvaćati vodu u količini do najviše q = 1,8 l/s, odnosno u godišnjoj količini do najviše Q = 15.000 m³/godišnje, sukladno Koncesijskim uvjetima Hrvatskih voda, Vodnogospodarskog odjela za slivove sjevernog Jadrana, Rijeka, klase: 325-03/09-02/13, urbroja: 374-23-2-13-30, od 23. srpnja 2013. godine.«.

V.

Točka III. mijenja se i glasi:

»Koncesija iz točaka I. i II. ove Odluke daje se na razdoblje od 30 (trideset) godina od dana sklapanja Ugovora o koncesiji, odnosno do 3. srpnja 2039. godine.«.

VI.

Za povećanu količinu zahvaćanja vode za ljudsku potrošnju radi stavljanja na tržište, Koncesionar je dužan platiti jednokratnu naknadu za koncesiju.

Sukladno članku 6. točki 8. Uredbe o uvjetima davanja koncesija za gospodarsko korištenje voda (»Narodne novine«, br. 89/2010, 46/2012 i 51/2013), jednokratna naknada za koncesiju za povećanu količinu vode od 5.000 m3, iznosi 75.001,00 kuna.

Koncesionar će jednokratnu naknadu za koncesiju iz ove Odluke u iznosu od 75.001,00 kuna platiti u roku 60 dana nakon potpisivanja Dodatka III. Ugovoru o koncesiji, te dokaz o uplati dostaviti Davatelju koncesije najkasnije 8 dana po izvršenoj uplati.

VII.

Na temelju ove Odluke sukladno članku 176. stavku 1. Zakona o vodama, Ministarstvo poljoprivrede sklopit će s Koncesionarom Dodatak III. Ugovoru o koncesiji.

Ako Koncesionar u roku od 30 (trideset) dana od dana objave ove Odluke ne potpiše Dodatak III. Ugovoru o koncesiji, gubi sva prava određena ovom Odlukom.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/114

Urbroj: 50301-05/25-14-2

Zagreb, 17. travnja 2014.

Predsjednik

Zoran Milanović, v. r.

Odluka, NN 50/2014-956